Ja už inak ani nepečiem. Rozkvasy nemusím strážiť, sledovať bublinky, vypučené a prepadnuté hladinky, teploty, hodiny. Len zamiesim cesto a okolnosti nám už naplánujú samé, či budem piecť ešte v ten istý deň, alebo si cesto oddýchne v chladničke a počká si na pečenie do nasledujúceho dňa.
Ingrediencie:
- 65g ražného kvásku
- 400g pšeničná hladká múka
- 200g celozrnná ražná múka
- 410g voda
- 2 ČL soľ
- 2ČL rasca
Postup:
Všetky ingrediencie spolu dôkladne zmiešame. Prekladáme po hodine 4x. Pri poslednom prekladaní necháme podkysnúť pol hodiny a následne stočíme cesto do ošatky. Necháme ho kvasiť na linke 3-4 hodiny. Ja som mala v kuchyni v tom čase 24°C. Keď je cesto vykysnuté, vložíme ho do rúry vyhriatej na 250°C na horné/spodné pečenie. Po 10tich minútach stiahneme teplotu na 220°C a pečieme ďalších cca 15-20 minút. Chlebík nakrájame až po úplnom vychladnutí.